Aštabis

Aštabis (Aštabi, Astabi) – karo dievas huritų mitologijoje. Mesopotamijos mitologijoje jį atitinka Ninurta. Ulikumio mite minima, kad kovojęs dievo Tešubo pusėje.Аштаби, Астаби // Мифологический словарь/Гл.ред. Е.М. Мелетинский - М.:'Советская энциклопедия', 1990 г.- 672 с. 

Aštabis – viena iš huritiškos kilmės dievybių Eblos panteone (drauge su Adama, Hapat, Išhara). Aštabio ir Adamos garbei buvo pavadinti du eblaitų kalendoriaus mėnesiai – antrasis ir devintasis. Be to, Ebloje aptiktas įrašas, kuriame nurodoma, kad Aštabio statulai pagaminti turėjo būti panaudota 40 Dilmuno šekelių aukso.Giovanni Pettinato. The archives of Ebla: an empire inscribed in clay. Doubleday, 1981, p. 152, 251, 253, 256. Aštabis minimas ir viename Ugarito dievų sąraše.André Caquot, Maurice Sznycer. Ugaritic Religion. BRILL, 1980, p. 16. Alalache ir Hatuše aptikta asmenvardžių, kurių dėmuo yra Aštabio vardas.

Pasak Giovanni Pettinato, iš huritų Aštabį perėmė hetitai.Andrews University Seminary Studies, Vol. 19–20. Andrews University Press, 1981, p. 60–62. Hetitų įrašuose Aštabio vardas būdavo užrašomas šumerograma dZABABA. Gwendolyn Leick (2002). A Dictionary of Ancient Near Eastern Mythology, p. 167. ISBN 9781134641024.

 Šaltiniai 

Kategorija:Huritų mitologija
Kategorija:Karo dievybės